බෝවන රෝග අවදානම සහිතව ඉන්දියාවෙන් සහ වෙනත් රටවලින් පැමිණෙන සංචාරකයින් පිළිබදව සෞඛ්‍ය රෙගුලාසි වඩාත් පුළුල් කළ යුතු බව රජයේ වෛද්‍ය නිලධාරින්ගේ සංගමය පවසනවා.එහි ලේකම් වෛද්‍ය නලින්ද හේරත් කියා සිටියේ මෙරටින් තුරන් කර ඇති ඇතැම් බෝවන රෝග සහ වෙනත් රෝග ද සංචාරකයින් මගින් නැවත ඇතිවීමේ අවදානමක් පවතින  බවයි.පසුගියදා නුවරඑළිය ප්‍රදේශයෙන් ද මැලේරියා රෝගය වැළදුනු ඉන්දියානු ජාතිකයෙකු ප්‍රතිකාර සදහා නුවරඑළිය රෝහලට ඇතුළත් වී තිබුණා.පසුව අනාවරණ වූයේ ඔහු සංචාරක වීසා මත මෙරටට පැමිණ වඩු කාර්මිකයෙකු ලෙස කෙටි කාලයක් සේවය කර ඇති බවටයි.පසුගිය 3 වනදා හමුවූ මෙම ඉන්දියා ජාතිකයාට ප්‍රතිකාර ලබාදී පසුගිය 7 වනදා ආගමන විගමන දෙපාර්තමේන්තුවේ මැදිහත්වීම මත මෙරටින් පිටුවහල් කෙරුණා.මැලේරියා මර්දන ව්‍යාපාරයේ අධ්‍යක්ෂ වෛද්‍ය එච්.ඞී.බී.හේරත් හිරු ප්‍රවෘත්ති අංශයට ප්‍රකාශ කළේ විවිධ රටවල සංචාරයේ නිරත වී සිටියදී මැලේරියාව වැළදී මෙරටට පැමිණි පුද්ගලයින් 36 දෙදෙනෙකු පසුගිය වසරතුළදී මෙරටින් හමුවී ඇති බවයි.